|  |
| --- |
|  **JAVNI NATJEČAJ****ZA DODJELU POTPORE MALE VRIJEDNOSTI GRADA ZAGREBA ZA PRERADU I TRŽENJE U POLJOPRIVREDI U 2019.** |

 Na temelju točke 7. Programa održivog razvoja poljoprivrede, šumarstva i ruralnog prostora (Službeni glasnik Grada Zagreba 3/16) i članka 8. stavka 2. Pravilnika o dodjeli potpora male vrijednosti za preradu i trženje u poljoprivredi (Službeni glasnik Grada Zagreba 8/18) gradonačelnik Grada Zagreba raspisuje

|  |
| --- |
| **1. PREDMET NATJEČAJA**  |

Predmet ovoga natječaja je prikupljanje prijava za dodjelu potpora male vrijednosti za preradu i trženje u poljoprivredi u 2019.

*Prerada poljoprivrednih proizvoda* su svi postupci prerade poljoprivrednog proizvoda koji za ishod imaju proizvod koji je također poljoprivredni proizvod, osim u poljoprivrednim djelatnostima potrebnima za pripremu životinjskog ili biljnog proizvoda za prvu prodaju.

*Stavljanje na tržište poljoprivrednih proizvoda* znači držanje ili izlaganje radi prodaje, ponuda za prodaju, isporuka ili bilo koji drugi način stavljanja na tržište, osim prve prodaje primarnog proizvođača preprodavačima ili prerađivačima te svih aktivnosti kojima se proizvod priprema za takvu prvu prodaju; prodaja primarnog proizvođača krajnjim potrošačima smatra se stavljanjem na tržište ako se provodi u posebnim prostorima namijenjenima za tu svrhu.

*Poljoprivredni proizvod* označava proizvode iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000 o zajedničkom uređenju tržišta proizvodima ribarstva i akvakulture.

Potpore male vrijednosti za preradu i trženje u poljoprivredi dodjeljuju se iz Proračuna Grada Zagreba kao bespovratna novčana sredstva u obliku subvencija, uz *iznimku potpora*:

 a) koje se dodjeljuju poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000 (1);

b) koje se dodjeljuju poduzetnicima koji djeluju u primarnoj proizvodnji poljoprivrednih proizvoda;

c) koje se dodjeljuju poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:

- ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;

- ako su potpore uvjetovane njihovim djelomičnim ili potpunim prenošenjem na primarne proizvođače;

(d) za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;

(e) koje se uvjetuju uporabom domaćih proizvoda umjesto uvezenih.

Natječaj će biti otvoren do **16. kolovoza 2019.**

|  |
| --- |
| **2. UKUPNI IZNOS POTPORA**  |

Ukupno planirana vrijednost natječaja je 2.300.000,00 kuna.

Ukupan iznos potpora male vrijednosti koji je dodijeljen jednom poduzetniku za sve aktivnosti ne smije prelaziti iznos od 300.000,00 kuna tijekom bilo kojeg razdoblja od tri fiskalne godine. Za izračun maksimalnog iznosa potpore u razdoblju od tri fiskalne godine uzima se u obzir tekuća fiskalna godina u kojoj se dodjeljuje potpora male vrijednosti i prethodne dvije fiskalne godine. Fiskalna godina traje od 1. siječnja do 31. prosinca.

Najviši iznos potpore male vrijednosti iznosi 60% od iznosa troškova za aktivnosti prije svih odbitaka poreza ili drugog troška. Prihvatljivi troškovi za svaku aktivnost utvrđeni su u Prilogu 1. ovog natječaja i trebaju biti popraćeni pisanim dokazima koji trebaju biti jasni, konkretni i ažurirani. Porez na dodanu vrijednost (PDV) nije prihvatljiv za dodjelu potpora. Potpora male vrijednosti ne smije se koristiti za kupnju vozila za cestovni prijevoz tereta.

Potpora male vrijednosti neće se odobriti poduzetniku koji ispunjava sve uvjete i kriterije propisane ovim natječajem ako u trenutku odobrenja u proračunu Grada Zagreba nisu osigurana dostatna proračunska sredstva.

|  |
| --- |
| **3. KORISNICI** |

Korisnik potpore male vrijednosti je jedan poduzetnik koji kumulativno ispunjava sljedeće uvjete:

a) nema dugovanja prema Gradu Zagrebu i vodi zakonito financijsko poslovanje,

b) nije u postupku predstečajne nagodbe, stečaja ili likvidacije,

c) u slučaju da je korisnik dosadašnjih potpora na temelju Programa održivog razvoja poljoprivrede, šumarstva i ruralnog prostora Grada Zagreba 2016. - 2020., da je prethodno odobrena proračunska sredstva Grada Zagreba utrošio namjenski i u skladu s ugovorom,

d) nije zatražio potporu za aktivnost za koju su sredstva već u cijelosti odobrena iz proračuna Europske unije, državnog proračuna ili proračuna Grada,

e) nije umjetno stvorio uvjete poslovanja ili ulaganja radi odobravanja potpore male vrijednosti (osnivanjem novog poduzeća ili cijepanjem postojećeg čime nije osigurana nezavisna ekonomska aktivnost zbog jedinstvene infrastrukture, isti vlasnici i jedinstvena ekonomska aktivnost na jednom prostoru, povezanost korisnika i dobavljača i sl.).

|  |
| --- |
| **4. AKTIVNOSTI ZA KOJE SE DODJELJUJE POTPORA** |

Potpore male vrijednosti za preradu i stavljanje na tržište poljoprivrednih proizvoda i diverzifikaciju djelatnosti na poljoprivrednim gospodarstvima dodjeljivat će se za sljedeće aktivnosti:

1. unutarnje uređenje objekata za preradu poljoprivrednih proizvoda,

2. nabavu nove opreme za preradu poljoprivrednih proizvoda,

3. nabavu nove opreme u funkciji stavljanja na tržište poljoprivrednih proizvoda,

4. zaštitu poljoprivrednih proizvoda te sudjelovanje u programima kvalitete,

5. unutarnje uređenje i opremanje objekata za bavljenje turizmom na obiteljskom poljoprivrednom gospodarstvu sukladno posebnim propisima koji uređuju ovu djelatnost,

6. turističke programe na obiteljskim poljoprivrednim gospodarstvima registriranim za bavljenje turizmom sukladno posebnim propisima koji uređuju ovu djelatnost,

7. pružanje ostalih sadržaja i aktivnosti na obiteljskim poljoprivrednim gospodarstvima (edukacijski praktikumi na gospodarstvima, dani otvorenih vrata),

8. edukaciju nositelja i članova obiteljskoga poljoprivrednog gospodarstva koji se bave preradom i trženjem poljoprivrednih proizvoda ili obavljaju diverzificiranu djelatnost na obiteljskom poljoprivrednom gospodarstvu.

Najviši iznos potpore pojedinačno za prihvatljive troškove po aktivnosti tijekom bilo kojeg razdoblja od tri fiskalne godine iznosi:

- 300.000,00 kuna za aktivnosti iz stavka 1. podtočaka 1., 2., 3. i 5. ove točke;

- 30.000,00 kuna za aktivnosti iz stavka 1. podtočaka 4. i 6. ove točke;

- 10.000,00 kuna za aktivnosti iz stavka 1. podtočaka 7. i 8. ove točke.

Uvjeti za dodjelu potpora male vrijednosti za sve aktivnosti su:

- da je podnositelj prijave na natječaj poljoprivredno gospodarstvo s prebivalištem ili sjedištem u Gradu Zagrebu minimalno 3 godine,

- da je poljoprivredno gospodarstvo upisano u Upisnik poljoprivrednika minimalno 3 godine,

- da se aktivnosti provode na području Grada Zagreba ili Zagrebačke županije,

- da objekt za preradu ima izrađenu svu potrebnu dokumentaciju u skladu s propisima o gradnji (ako je primjenjivo),

- da je podnositelj prijave na natječaj registrirao djelatnost i objekte sukladno posebnim propisima ili je ugovorom preuzeo obvezu registracije.

Potpora male vrijednosti se može dodijeliti isključivo za aktivnosti započete u godini u kojoj se potpora dodjeljuje.

|  |
| --- |
| **5. NAČIN I MJESTO PODNOŠENJA PRIJAVA** |

Prijava na natječaj podnosi se na obrascu DPMVPR (Prilog 3. natječaja) koji se može preuzeti u Gradskom uredu za poljoprivredu i šumarstvo, Zagreb, Avenija Dubrovnik 12/IV i PU Sesvete, Trg D. Domjanića 4/III, soba 39, svakog radnog dana od 9,00 do 15,00 sati, a dostupan je i na internetskoj stranici Grada Zagreba ([www.zagreb.hr](http://www.zagreb.hr)).

Propisani obrasci ispunjavaju se prema na njima istaknutim uputama i sukladno Uputama za prijavitelje na javni natječaj koje su sastavni dio natječajne dokumentacije.

Prijave na natječaj dostavljaju se zajedno s propisanom dokumentacijom u zatvorenoj omotnici s naznakom: „JAVNI NATJEČAJ ZA DODJELU POTPORE MALE VRIJEDNOSTI GRADA ZAGREBA ZA PRERADU I TRŽENJE U POLJOPRIVREDI U 2019.“ i to poštom preporučeno ili neposredno u pisarnicu gradske uprave na adresu:

***GRAD ZAGREB***

 ***Gradski ured za poljoprivredu i šumarstvo***

 ***Avenija Dubrovnik 12, 10000 Zagreb***

Sva pitanja u vezi s natječajem mogu se tijekom trajanja natječaja poslati na e-mail: vlasta.ranogajec@zagreb.hr najkasnije 5 dana prije isteka roka za predaju prijava na natječaj.

Sve informacije u vezi s natječajem mogu se dobiti na telefone: 658-5684, 658-5682, 658-5647,

658-5605, 658-5603, (610-1695, Sesvete) i 658-5683.

|  |
| --- |
| **6. SADRŽAJ PRIJAVE** |

Uz Obrazac DPMVPR prilaže se sljedeća dokumentacija:

1. **Osnovna dokumentacija:**
* dokaz pravne osobnosti (osobna iskaznica nositelja OPG-a ili izvadak iz obrtnog registra ili obavijest o razvrstavanju poslovnog subjekta prema NKD-u i izvadak iz sudskog registra ili dokaz o priznavanju proizvođačke organizacije);
* ugovor o otvaranju žiroračuna i potpisni karton ili kartica žiroračuna te dokaz o IBAN transakcijskom računu;
* izvadak iz Upisnika poljoprivrednika ili kompletan ispis iz aplikacije "Agronet"
* izjava o korištenju potpora male vrijednosti;
* izjava o povezanosti s drugim poduzetnicima;
* izjava o nepostojanju umjetno stvorenih uvjeta poslovanja ili ulaganja te dvostrukog financiranja;
* izjava ili odgovarajuća potvrda da protiv podnositelja prijave nije pokrenut postupak predstečajne nagodbe, stečaja ili likvidacije;
* potvrda Porezne uprave o nepostojanju dugovanja;
* potvrda Zagrebačkog holdinga o nepostojanju dugovanja prema Gradu Zagrebu;
* BON-1 za prethodnu poslovnu godinu, BON-2 ili SOL-2 (ne stariji od 30 dana od dana podnošenja prijave);
* prijava poreza na dohodak ili druga odgovarajuća isprava kojom se dokazuje zakonitost financijskog poslovanja (knjiga primitaka i izdataka, porezna prijava, porezno rješenje za prijavitelje u sustavu paušalnog oporezivanja, a za OPG-ove i evidencija o prodaji i sl.)
* poslovni plan na zadanom obrascu u word ili excell programu;
* troškovnik prihvatljivih troškova s predračunom/ponudom/računom/ugovorom (izdani u tekućoj godini);
* dokaz o vlasništvu i/ili posjedu poljoprivrednog zemljišta ili poljoprivrednog i/ili gospodarskog objekta (ako nije evidentirano u izvatku iz Upisnika poljoprivrednika).
1. **Dodatna dokumentacija**
	1. **Dodatna dokumentacija vezana uz ostale kriterije dodjele:**
* kriterij prirodni resursi - stočni fond - potvrda nadležnog tijela o broju, vrsti i kategoriji grla stoke / broju evidentiranih košnica;
* kriterij ljudski resursi: svjedodžba ili diploma nositelja ili članova obiteljskog poljoprivrednoga gospodarstva / dokaz o završenom programu osposobljavanja za djelatnost prerade kojom se bavi poljoprivredno gospodarstvo / popis zaposlenih / potvrda "Transakcija 117" od HZMO-a / rješenje o poljoprivrednoj mirovini / potvrda HZMO-a o statusu poljoprivrednog umirovljenika;
* kriterij tehničko-tehnološka opremljenost: dokaz o registraciji ili odobravanju objekta za preradu poljoprivrednih proizvoda i/ili za seoski turizam / polica osiguranja poljoprivredne proizvodnje / potvrda HEP-a - operator distribucijskog sustava d.o.o. da korisnik proizvođač energije iz vlastitih obnovljivih izvora nema pristup električnoj mreži;
* kriterij obavljanja dopunske djelatnosti na OPG-u: izvod iz Upisnika dopunskih djelatnosti na OPG-u / dokaz o registraciji ili odobravanju objekta za preradu poljoprivrednih proizvoda i/ili seoski turizam ako je propisano;
* kriterij oblik poljoprivredne proizvodnje: rješenje o upisu u Upisnik proizvođača u ekološkoj proizvodnji i Potvrdnica za godinu prije podnošenja prijave / dokaz o obavljanju proizvodnje unutar programa kvalitete;
* kriterij tržišno poslovanje gospodarstva: potvrda, ugovor ili drugi odgovarajući dokaz o osiguranom tržištu u tekućoj godini (potvrda Zagrebačkih tržnica, ugovori s trgovcima o otkupu, pisma namjere o otkupu i sl.); dokaz o osiguravanju sirovinske baze u odnosu na kapacitet opreme za preradu (vlastiti izvori - prema podacima iz poslovnog plana, za sirovinu iz drugih izvora - ugovori s poljoprivrednim proizvođačima / financijska dokumentacija o otkupu poljoprivrednih proizvoda kao otkupni blokovi/računi); ugovor o zajedničkoj suradnji ili drugi dokument kojim dokazuje zajednički nastup s drugim PG-ovima; potvrda, rješenje, ugovor ili drugi odgovarajući dokaz o dosadašnjoj prodaji vlastitog proizvoda.
	1. **Dodatna dokumentacija vezana uz vrstu aktivnosti:**
* dokaz o vlasništvu, posjedu ili zakupu objekta predviđenog za uređenje ili opremanje (za aktivnosti uređenja i opremanja objekata);
* dokaz o legalnosti objekta (za aktivnosti uređenja objekta);
* dokaz o registraciji/odobrenju objekta za preradu proizvoda animalnoga ili biljnog podrijetla sukladno posebnim propisima ili izjava o preuzimanju obveze registracije djelatnosti i objekta u roku od godine dana (ako je primjenjivo);
* dokaz o završenoj edukaciji nositelja i/ili članova OPG-a (za aktivnosti edukacije);

- izvod iz Vinogradarskog registra koji je izdala Agencija za plaćanje u poljoprivredi (samo za ulaganja u objekte za proizvodnju vina od vlastite sirovine).

Prijava podnositelja mora sadržavati svu dokumentaciju navedenu u podtočki 1. ove točke, a dodatna dokumentacija navedena u podtočki 2. ove točke prilaže se kao dokaz ispunjavanja kriterija i uvjeta za pojedine aktivnosti propisanih ovim pravilnikom.

Sva dokumentacija koja se prilaže Javnom natječaju može biti u izvorniku ili preslici.

|  |
| --- |
| **7. POSTUPAK ODOBRAVANJA POTPORA** |

* Gradski ured za poljoprivredu i šumarstvo (dalje u tekstu: Ured) obavlja administrativnu provjeru prijava, te poziva podnositelje nepotpunih prijava da u roku od 8 dana svoje prijave dopune.
* Za prijave koje su potpune i pravovremene Ured će obaviti procjenu poslovnog plana prema kriterijima iz priloga 2. ovog natječaja.
* Ured dostavlja Povjerenstvu za dodjelu sredstava potpore male vrijednosti za preradu i trženje u poljoprivredi (dalje u tekstu: Povjerenstvo) Izvješće o provedenoj administrativnoj provjeri prijave i procjeni poslovnog plana s obrazloženjem broja dodijeljenih bodova, na razmatranje i utvrđivanje Prijedloga liste korisnika potpora male vrijednosti.
* Prijave se odobravaju do iskorištenja sredstava po redoslijedu utvrđenom prema broju ostvarenih bodova, a sukladno kriterijima bodovanja (Prilog 2. natječaja). U slučaju da u trenutku iskorištenja sredstava više korisnika ima jednak broj bodova, prijave će se odobravati prema redoslijedu zaprimanja.
* Gradonačelnik Grada Zagreba odlučuje o dodjeli potpora zaključkom o utvrđivanju liste korisnika potpora male vrijednosti za preradu i trženje u poljoprivredi na temelju prijedloga Povjerenstva.

|  |
| --- |
| **8. PRIJAVE KOJE SE NEĆE UVRSTITI NA LISTU KORISNIKA POTPORA** |

Na listu korisnika potpora male vrijednosti neće se uvrstiti podnositelji prijava:

* koji podnesu prijavu za potporu koja nije predmet natječaja sukladno točki 1. ovog natječaja,
* koji podnesu nepotpunu ili nepravodobnu prijavu,
* koji ne ispunjavaju uvjete za korisnike iz točke 3. ovog natječaja,
* koji podnesu prijavu za aktivnosti koje nisu utvrđene kao prihvatljive aktivnosti u točki 4. ovog natječaja i to povezano s prihvatljivim troškovima utvrđenim u Prilogu 1. ovog natječaja,
* koji ne ispunjava uvjete za dodjelu potpora utvrđene u točki 4. ovog natječaja,
* koji podnesu prijavu na način suprotan točki 5. ovog natječaja,
* ako u trenutku odobrenja u proračunu Grada Zagreba nisu osigurana dostatna proračunska sredstva, odnosno ako bi se dodjelom novih potpora male vrijednostipremašila gornja granica za potporu male vrijednostijednom korisniku utvrđena u točki 2. ovog natječaja ili gornja vrijednost na nacionalnoj razini utvrđena u Prilogu Uredbe (EU) br. 1407/2013.

Podnositelji prijava koje se neće uvrstiti na Listu korisnika potpora bit će pisano obaviješteni o neuvrštavanju na Listu korisnika za dodjelu potpora.

|  |
| --- |
| **9. OBAVJEŠTAVANJE O REZULTATIMA NATJEČAJA** |

Liste korisnika potpora male vrijednosti bit će objavljene na web-stranici Grada Zagreba ([www.zagreb.hr](http://www.zagreb.hr)) i sadržavat će sljedeće podatke:

* podatke o korisniku potpore,
* aktivnost za koju se potpora odobrava,
* iznos potpore.

Korisnici potpora bit će obaviješteni pisanim putem o iznosu dodijeljene potpore male vrijednosti.

|  |
| --- |
| **10. UGOVOR O KORIŠTENJU POTPORA** |

Na temelju utvrđene liste korisnika potpore male vrijednosti s korisnicima će se sklapati ugovori o korištenju potpore male vrijednosti kojima se uređuje način isplate potpore, potrebna dokumentacija za isplatu ili sadržaj izvještaja o provedbi aktivnosti, rok za početak i dovršetak aktivnosti, produženje roka, prihvatljivi troškovi, kontrola utroška sredstava, izmjene i dopune ugovora, raskid ugovora, rješavanje sporova te povrat sredstava u slučaju nevraćanja neutrošenih ili nenamjenski utrošenih sredstava.

Ako se korisnici potpore male vrijednosti ne odazovu pozivu na sklapanje ugovora o korištenju u roku od 30 dana od dana primitka poziva, smatrat će se da su odustali od natječaja o čemu će biti obaviješteni pisanim putem.

|  |
| --- |
| **11. KUMULACIJA POTPORA**  |

 Potpore male vrijednosti koje se dodjeljuju u skladu s ovim natječajem mogu se kumulirati s potporama male vrijednosti dodijeljenima u skladu s Uredbom Komisije (EU) br. 360/2012 do gornjih granica utvrđenih u ovoj uredbi od 500.000,00 eura.

Potpore male vrijednosti mogu se pribrajati potporama male vrijednosti dodijeljenima u skladu s drugim uredbama o potporama male vrijednosti do odgovarajuće gornje granice od 200.000,00 eura.

Potpore male vrijednosti dodijeljene na temelju ovog natječaja mogu se zbrajati s drugim državnim potporama pod uvjetom da se te potpore odnose na različite prihvatljive troškove. Za iste prihvatljive troškove potpore male vrijednosti dodijeljene na temelju ovog natječaja mogu se zbrajati s drugim potporama, ali samo do maksimalnog intenziteta utvrđenog Uredbom Komisije (EU) broj 702/2014 o izuzetim potporama (ABER).

|  |
| --- |
| **12. ADMINISTRATIVNA I TERENSKA KONTROLA**  |

Administrativnu i terensku kontrolu provodi Ured prije i nakon odobrenja potpora male vrijednosti u razdoblju od 5 godina nakon isplate sredstava.